burgasdotpro/wikipedia huggingface dataset:
Alive in an Ultra World

Alive in an Ultra World je koncertný dvojalbum Steve Vaia, nahraný počas "The Ultra Zone world tour" od 27. januára do 21. apríla 2000 a vydaný v roku 2001. Skladby na tomto albume boli napísané špeciálne pre krajiny, v ktorých Steve Vai práve koncertoval. Steve ich napísal počas zvukových skúšok a nenachádzajú sa na žiadnom albume Steve Vaia. Iba skladba „Whispering a Prayer“, ktorá je na albume "".
Tenis na Letných olympijských hrách 2008

Tenisový turnaj na Letných olympijskych hrách 2008 v Pekingu prebiehal od 10. augusta do 17. augusta. Uskutočnil sa v Olympic Green Tennis Centre. Hralo sa na tvrdom povrchu DecoTurf II.
Štadión.
Kapacita:
Pravidlá.
Tenisový turnaj je klasického vyraďovacieho typu, aký poznáme z turnajov ATP, resp. WTA. Súťažiaci, ktorí prehrali v semifinále sa stretli v zápase o 3. miesto.
Zápasy sa hrali na dva víťazné sety, až na mužské finále (dvoj- aj štvorhra) kde sa hralo na 3 víťazné sety. Tiebreak sa v rozhodujúcom sete nehrá.
Kalendár.
Pozn.: časy sú uvedené v miestnom (tzn. pekinskom) čase (+8 UTC / +6 SELČ)
Tenis na Letných olympijských hrách 2008 – dvojhra mužov

Mužská časť tenisového turnaja na olympijských hrách 2008 prebiehala od 10. do 17. augusta. Hralo sa na 2 víťazné sety, vo finále na 3. V rozhodujúcom sete nebol možný tiebreak.
Medailisti.
 1. Rafael Nadal
 2. Fernando González
 3. Novak Đoković
Hospodársky rast

Hospodársky rast alebo ekonomický rast alebo rast je:
V obidvoch prípadoch sa rast najčastejšie meria ako zmena hospodárskej výkonnosti, ktorá sa zas najčastejšie meria pomocou ukazovateľov celkovej produkcie štátu ako sú hrubý domáci produkt (HDP) alebo hrubý národný produkt (HNP) alebo národný dôchodok a podobne. Ak životnú úroveň meriame pomocou produkcie štátu, tak v prípade a) je hospodársky rast inými slovami definovaný ako zmena objemu produkčných kapacít, čiže zmena produkčného potenciálu, čiže rast potenciálneho produktu, zatiaľ čo v prípade b) definícia zahŕňa aj rast v dôsledku len zmeny vyťaženosti produkčných kapacít, teda krátkodobé fluktuácie skutočného produktu.
V súčasnosti sa hospodársky rast najčastejšie chápe ako zmena HDP (v prípade a) len zmena potenciálneho HDP) štátu či vymedzeného územia.
Michelle Perryová

 
 
Michelle Perryová (* 1. máj 1979, Los Angeles, Kalifornia, USA) je atlétka, venujúca sa behu na 100 m cez prekážky. Je dvojnásobnou majsterkou sveta v tejto disciplíne z rokov 2005 a 2007.
Vrcholové podujatia.
Helsinky 2005.
Na MS v atletike 2005 vyhrala časom 12,66 s s náskokom 10 stotín sekundy pred druhou Delloreen Ennisovou-Londonovou.
Osaka 2007.
Na MS v atletike 2007 získala zlatú medailu časom 12,46 s, pričom mala veľmi dobrú štartovú reakciu (0,105). Na druhú Perdita Felicienovú mala náskok tri stotiny sekundy.
Odchod Ukrajincov za prácou do Tretej ríše

Odchod Ukrajincov za prácou do Tretej ríše bol proces odchodu a neskôr i násilného presunu ekonomicky činného obyvateľstva Ukrajiny, ktorá bola okupovaná nacistickými vojskami do Tretej ríše. Pôvodne boli Ukrajinci príjmaní pri dobrovoľných náboroch. Po mobilizácii ďalších Nemcov do armády, najmä po porážke pri Stalingrade, ochabnutí záujmu o prácu v okupovaných krajinách, a najmä po prechode Nemecka do stavu totálnej vojny sa však nábor zmenil na násilnú deportáciu a nútenú prácu. Tento proces bol súčasťou totálneho nasadenia (Totaleinsatz) a týkal sa jednak bežných prác v priemysle a poľnohospodárstve, tak aj otrockých prác, kde dochádzalo k vysokému počtu úmrtí.
Spočiatku mnoho Ukrajincov samých prejavilo záujem pracovať mimo svojej vlasti v Tretej ríši, pretože chceli získať odbornú kvalifikáciu a zachrániť sa pred ťažkými podmienkami vo svojej vlasti, ktorá vtedy bola okupovanou krajinou na okraji vojnovej oblasti. V dôsledku zmien vyvolaných vojnou v samotnom Nemecku, sa podmienky takto zamestnaných ľudí prudko zhoršovali. Po tom, čo začali prenikať na verejnosť správy o tom ako Nemci kruto zaobchádzajú s pracovnou silou z východných krajín a aký plat za svoju odvedenú prácu títo pracovníci dostávajú, záujem o ňu rýchlo ochladol. Bolo to však v období, kedy bola pracovná sila v Nemecku kvôli odchodu mužov na front najžiadanejšia. Nacisti preto prikročili k násilnému odsunu, ktorému sa spoločne s ďalšími nábormi pre prácu v Nemecku, snažila väčšina Ukrajincov vyhnúť. 
Po lete 1943 začali nemecké vojská pri ústupe z okupovaných oblastí ZSSR aplikovať taktiku spálenej zeme. Tú po prvýkrát, napríklad v oblasti povodia Dnepra práve na Ukrajine, spojili s masívnym násilným odsunom obyvateľstva.
Krutosť nacistických najvyšších predstaviteľov na Ukrajine (ale aj v ďalších okupovaných oblastiach ZSSR) sa naplno prejavila vo vzťahu k mestskému obyvateľstvu a inteligencii, ku ktorým sa dostávalo čím ďalej tým menej potravín. Výsledkom tohto ťahu bol hladomor, na následky ktorého sa ľudia začali z miest sťahovať na dedinu. Navyše príslušníkov inteligencie začal šéf SS Heinrich Himmler vo veľkom likvidovať. Okrem zastavenia prísunu potravín do miest Nemci kontrolovali aj ukrajinské školstvo; doterajšiu 12 ročnú dochádzku znížili na tri roky s odvovodnením, že sú pre Ukrajincov viac ako dostatočné. Zmeny nastali aj v spoločenskom živote Nemcov a Ukrajincov. Aby sa zistilo, kto je voči komu nadriadený, nacisti zriadili v mestách miesta, kde sa ukrajinské obyvateľstvo mohlo slobodne pohybovať (niečo podobné ako geto). (Dokonca bolo presne určené, v ktorej časti električky sa môžu Ukrajinci viezť!)
Live in London (Steve Vai)

Live In London je koncertný album Steve Vaia. Obsahuje 12 skladieb, ktoré Steve osobne vybral z nahrávok koncertu v Astórii v Londýne v decembri 2001. Rovnaké skladby sú aj na vydanom DVD z tohoto koncertu, nazvanom "Live at the Astoria".
Slavonski Brod

Slavonski Brod (staršie alebo zriedkavejšie slovenské názvy: "Slavónsky Brod", "Slavonský Brod", "Brod na Sáve") je mesto vo východnom Chorvátsku. Nachádza sa v ňom riečny prístav na rieke Sáva, mesto je centrom Brodsko-posávskej župy v Slavónskom regióne. 
Nachádza sa juhovýchodne od hlavného mesta Záhrebu. Má vyše 60 tisíc obyvateľov (61 283 podľa údajov z roku 2007, 64 614 podľa sčítania v roku 2001) a je tak 6. najväčším mestom v Chorvátsku. Rozkladá sa na ploche .
Jana I. Navarrská

Jana I. Navarrská (* 14. január 1273, Bar-sur-Aube, Francúzske kráľovstvo – † 4. apríl 1305, Vincennes) bola grófka zo Champagne a navarrská kráľovná (1274 – 1305), francúzska kráľovná (1285 – 1305).
Život.
Jej rodičmi boli gróf Henrich III. zo Champagne a Brie, neskorší kráľ Henrich I. Navarrský a Blanka z Artois. Po smrti kráľa v roku 1274 došlo v Navarrsku k vnútorným nepokojom, takže Jana a jej matka sa zverili pod ochranu svojho príbuzného francúzskeho kráľa Filipa III. Ten vpochodoval aj so svojim vojskom do Navarrska a obnovil poriadok. Janu ďalej vychovávali v Paríži spolu s Filipovými synmi.
Dňa 16. augusta 1284 zosobášil Filip Janu so svojim synom Filipom Pekným. Týmto Francúzsko získalo všetky dedičné územia Navarrska a Champagne. Po smrti Filipa III. bola spolu s manželom v Remeši korunovaná.
Napriek tomu, že ich manželstvo bolo dohodnuté ako protislužba za vojenský zásah Francúzska, zdalo sa byť šťastné. Jana sprevádzala svojho manžela na cestách po kráľovstve, ale nemala naňho temer žiaden politický vplyv. Namiesto toho sa intenzívne zaoberala správou svojich zdedených území. V roku 1304 založila v Paríži Collège de Navarre.
Jana Navarrská zomrela v roku 1305 vo Vincennes, pochovali ju v kláštore Couvent des Cordeliers.
Rodina.
Jana Navarrská a Filip IV. mali 7 detí:
Sound Theories Vol. I &amp; II

Sound Theories Vol. I &amp; II zachytáva legendárneho gitaristu Steve Vaia pri spolupráci s Netherlands Metropole Orchestra (Holandský Metropolitný orchester). Dvojdiskový album sa zameriava na raritný materiál, vybraný z piatich európskych koncertov, nahrávok zo štúdia a zo zvukových skúšok od polovice roku 2004 do roku 2005.
"Volume I" zachytáva hru Steve Vaia s orchestrom, ktorý už pracoval s uznávanými umelcami po celom svete, ako sú napr. Mike Keneally, Terry Bozzio, Tony Bennett, Natalie Cole, Nancy Wilson, Yellowjackets. Spoločne dávajú Vaiovým skladbám „nový život“.
"Volume II" obsahuje pre orchester kompozične upravené skladby Steve Vaiom. Napr. „Shadows and Sparks” a „Bledsoe Bluvd.”
Externé odkazy.
Steve Vai - For The Love Of God
Svätá Alžbeta

Svätá Alžbeta môže byť:
Alžbeta Uhorská (manželka Bedřicha)

Alžbeta Uhorská , tiež Eliška Uhorská, (* 1144/1145 – † 12. január po 1189) bola česká kňažná ako manželka kniežaťa Bedřicha.
Pôvod.
Bola dcérou uhorského kráľa Gejzu II. a Eufroziny Kyjevskej, pochádzala z rodu Arpádovcov. Dvaja z jej bratov sa stali uhorskými kráľmi: Štefan III. (1162 – 72) a Belo III. (1172 – 96). Neskoršia kráľovná Konštancia Uhorská, manželka Přemysla Otakara I., bola dcérou Belu III. a teda Alžbetinou neterou.
Česká kňažná.
Za neskoršieho kniežaťa Bedřicha sa Alžbeta vydala zrejme roku 1157, už v čase panovania jeho otca Vladislava II. Českou kňažnou sa stala po prvýkrát v roku 1172, ale už o deväť mesiacov neskôr po Bedřichovom zosadení odišla za svokrom a svokrou do Durínska.
V roku 1178 sa Bedřichovi naskytla nová šanca a s podporou cisára Barbarossu, pri ktorého dvore sa zdržoval, sa znova stal kniežaťom. Keď Bedřich odišiel na dvorský snem do Würzburgu v roku 1179, zveril svojej žene správu Čiech. Sotva však odišiel, zosadený Soběslav II. sa pokúsil dobyť Prahu. Tú však Alžbeta obránila. Bedřich sa vrátil do krajiny a aj keď bol porazený pri Loděnici, s podporou Konráda II. Ota, ktorú snáď pomáhala zaistiť aj kňažná, bitku v Prahe nakoniec vyhral. Po bitke dala Alžbeta postaviť na mieste boja kostol Jana Evangelisty Na bojišti.
Emancipovaná kňažná na kniežacie listiny pripájala svoju pečať a bola Bedřichovym radcom. Napriek tomu však ich vláda úspešná nebola, pretože postupne sa český štát rozpadol na Čechy, Moravu a pražské biskupstvo.
Roku 1184 uhájila Alžbeta Pražský hrad znovu, proti bratovi Soběslava II. Václavovi. Bedřich Václava s pomocou svojho brata Vojtecha a rakúskeho vojvodu Leopolda V. z Čiech vytlačil.
Po Bedřichovej smrti v roku 1189 žiadala Alžbeta od Konráda II. olomoucký údel, inak mu odmietala Pražský hrad vydať. Konrád súhlasil, ale hneď ako sa ocitol na hrade, svoje rozhodnutie zmenil. Nekrológium kláštora v Doksanoch uvádza, že kňažná Alžbeta zomrela 12. januára, nie však ktorého roku.
Začiatkom 21. storočia sa Alžbeta stala jednou z postáv historických románov spisovateľky Ludmily Vaňkovej "Příběh mladšího bratra", "Kdo na kamenný trůn" a "Cestou krále".
Izabela Aragónska

Izabela Aragónska (zriedkavo aj Alžbeta Aragónska) môže byť:
The 7th Song

The Seventh Song je prvý výberový album Steve Vaia, ale nanešťastie je štandardným tzv. "greatest hits" alebo "best of" albumom. Perličkou je, že každá skladba na tomto albume, je v poradí siedma na albume z ktorého pôvodne pochádza. Siedma skladba na každom Vaiovom albume je myslená ako veľmi emotívna a dobre skĺbená skladba. Aj keď sa skladba „Christmas Time is Here“ nenachádza na žiadnom Vaiovom albume, je takisto siedma v poradí, avšak na vianočnej výberovke z roku 1996 "Merry Axemas".
The Secret Jewel Box

The Secret Jewel Box je zberateľský box, ktorý vydal americký gitarista Steve Vai. Box obsahuje kolekciu 10tich CD. Ide o rarity, soundtracky a tvorbu počas pôsobenia Steve Vaia s Frankom Zappom a v skupine Alcatrazz. Doteraz vyšlo 6 albumov. Zvyšné budú vydávané postupne.
OpenTTD

OpenTTD je open source klon hry Transport Tycoon Deluxe, ktorý vznikol pomocou spätného inžinierstva pôvodného kódu. Hra funguje v prostredí takmer všetkých hlavných operačných systémov, napríklad Linux, Microsoft Windows, macOS a iné (medzi podporované operačné systémy však nepatrí DOS, pre ktorý bola určená pôvodná hra). To je umožnené využitím multiplatformovej knižnice SDL určenej pre multimediálne aplikácie. Hra používa vlastnú grafiku (OpenGFX), dá sa však importovať aj staršia grafika z originálnej hry. Okrem grafiky bola vytvorená aj nová hudba a zvuky (OpenSFX a OpenMSX).
OpenTTD prevzal mnohé vlastnosti originálnej hry, ale v mnohých ohľadoch ich vylepšil. Medzi nové vlastnosti patrí hlavne:
Niektoré vylepšenia boli prijaté z rozšírenia pôvodnej hry TTDPatch, ktoré je taktiež šírené pod licenciou GNU GPL. 
Vzhľadom k spôsobu vývoja (hlavne spätný preklad súborov originálnej hry) je právny stav projektu sporný. Pôvodnú hru vydalo vydavateľstvo Microprose. To niekoľkokrát zmenilo majiteľa, vlastníkom boli spoločnosti Hasbro a Infogrames (dnes premenované na Atari). Vo všeobecnosti sa má za to, že práva k hre momentálne drží práve Atari, to sa však o ich uplatňovanie v súčasnosti nijak nezajíma.
Ladislav Škultéty-Gabriš

Ladislav Škultéty-Gabriš alebo Ladislav Škultéty-Gábriš (* 27. jún 1738, Mojtín, vtedy Uhorsko ako súčasť habsburskej monarchie† 19. august 1831, Sânnicolau Mic [= Svätý Mikuláš, dnes súčasť Aradu], Rumunsko) bol uhorský vojak habsburskej armády, husár, jeden z najdlhšie slúžiacich vojakov histórie vojenstva sveta.
Životopis.
Narodil sa 27. júna roku 1738 v Mojtíne. Už ako 12-ročný sa v roku 1750 stal dobrovoľníkom v armáde. Väčšinu svojho života pôsobil v husárskom pluku. Jeho vojenská kariéra sa začala počas sedemročnej vojny. Prvá bitka, ktorej sa zúčastnil bola pri Lovosiciach. Počas svojho života bol trikrát zranený. Po prvýkrát utrpel zranenie v bitke pri Kolíne. V roku 1768 bol jeho pluk rozpustený a prešiel do husárskeho pluku grófa Baranya, kde pôsobil až do konca svojho života. V roku 1775 sa stal vicekaprálom, v roku 1778 kaprálom. V roku 1790 bol povýšený na strážmajstra a stal sa i zástavníkom pluku. Počas rokov 1787 až 1791 sa Gabriš zúčastnil vojny proti Turkom. Ako 77-ročný sa zúčastnil vojenskej výpravy do Ruska. Ladislav Škultéty-Gabriš bol v armáde 81 rokov a zúčastnil sa za toto obdobie 22 vojenských ťažení. Zvlášť sa vyznamenal pri dobytí Berlína v sedemročnej vojne (v rokoch 1756 - 1763) a pri obliehaní Belehradu (v rokoch 1789 - 1790). Bol držiteľom dvoch významných vojenských vyznamenaní: Striebornej medaily za hrdinstvo a delového kríža. Svojimi činmi a enormne dlhou službou v armáde sa stal ako „večný vojak“ známym v celej Rakúskej armáde. Je jedným z hrdinov románov Jána Martiša: "Cisársky večný vojak" a "V službách štyroch cisárov". Podľa všetkého bol najdlhšie slúžiacim vojakom v histórii. Zomrel v Arade, kde bol aj pochovaný. V roku 2006 boli jeho pozostatky prevezené do rodnej obce, kde má postavený aj pamätník. Jeho výnimočnosť nebola len v tom, že bol najdlhšie slúžiacim vojakom na svete, ale najmä v tom, že celý svoj majetok, ktorý mu darovala cisárovná Mária Terézia, venoval rodnej obci.
Odvodzovanie

Odvodzovanie (odvodenie) môže byť:
Simon Vouet

Simon Vouet (* 9. január 1590, Paríž, Francúzsko - † 30. jún 1649, Paríž) bol francúzsky barokový maliar a návrhár, ktorý pomáhal zaviesť taliansky barokový štýl do Francúzska.
Životopis.
Narodil sa v Paríži a študovať začal u svojho otca, ktorý bol tiež maliarom. Bol prirodzeným študentomštudoval a absorboval všetko, čo sa objavilo v prostredí okolo neho: carravaggiovské dramatické svetlo, taliansky manierizmus, farby Paola Veroneseho a umenie Carracciho, Guercina a Guida Reniho. Vouetov nový štýl bol zreteľne taliansky vďaka rokom štúdia, ktoré strávil v tejto krajine (16131627). Študoval a žil prevažne v Ríme, kde sa barokový štýl v týchto rokoch vyvíjal, ale tiež navštívil Benátky a Bolognu, kde mala svoju akadémiu rodina Carracciovcov, Janov a Neapol.
Ako známy a rešpektovaný umelec sa stal prezidentom rímskej akadémie sv. Lukáša (Accademia di San Luca), keď ho francúzsky kráľ Ľudovít XIII. zavolal späť do Francúzska. V Paríži sa stal osviežujúcou a dominantnou silou, keď maľoval oltárne obrazy a alegorické výzdoby pre súkromných mecenášov. Jeho ateliér vychoval celú školu francúzskych maliarov nasledujúcej generácie, a napriek Vouetovým francúzskym barokovým maľbám si udržala od začiatku klasicistickú zdržanlivosť. Je možné porovnať francúzskych barokových umelcov Philippa de Champaigne, Nicolasa Poussina a predovšetkým Charlesa Le Bruna, jeho najvplyvnejšieho žiaka, ktorý vytvoril všetky interiérové dekoračné maľby vo Versailles a diktoval oficiálny umelecký štýl na dvore kráľa Ľudovíta XIV., ale ktorý v žiarlivosti nechal vyradiť Voueta z Kráľovskej akadémie v roku 1648. Medzi ďalších Vouetovi študentov patria Valentin de Boulogne, jeden z hlavných francúzskych "Caravaggistov", Pierre Mignard, Eustache Le Sueur, Nicolas Chaperon, Claude Mellan a flámsky umelec Abraham Willaerts.
Annibale Carracci

Annibale Carracci (* 3. november 1560, Bologna, Taliansko – † 15. júl 1609, Rím) bol taliansky barokový maliar.
Bol študentom Lodovica Carracciho, neskôr študoval v Parme u Correggia, v Benátkach Tiziana, Tintoretta a Paola Veronesa. V Bologni maľoval s Lodovicom a Agostinom fresky v "Palazzo Fava", v kostoloch a palácoch a je tiež autorom mnohých olejomalieb. Od roku 1595 maľoval známe mytologické fresky v paláci kardinála Farnesa v Ríme (napr. "Svadobný pochod Bacchusa a Ariadny"). V Ríme pod vplyvom štúdia diel Raffaela a Michelagela preberá do svojej tvorby ich veľký štýl. Jeho najdokonalejším dielom je obraz "Kristus a samaritánka", ktorý sa v súčasnosti nachádza vo viedenskom múzeu.
Josef Vavroušek

Doc. Ing. Josef Vavroušek, CSc. (* 15. september 1944, Praha – † 18. marec 1995, dolina Parichvost, Slovensko) bol český ekológ a politik.
Bol prvým česko-slovenským ministrom životného prostredia v rokoch 19901992 a zakladateľom Spoločnosti pre trvalo udržatelný život (1992).
Cena Josefa Vavrouška.
Cena Josefa Vavrouška je ocenenie, ktoré zriadila Nadácia Charty 77 v roku 1996 na jeho počesť, cena je udeľovaná „za aktívne presadzovanie trvale udržateľného spôsobu života, za činnosť usilujúcu sa o pozitívne riešenie vzájomne spojených ekologických, sociálnych, ekonomických a ďalších problémov alebo za výnimočný čin alebo činnosť v oblasti ochrany životného prostredia a udržateľného rozvoja“.
Chris Norman

Chris Norman (nar. Christopher Ward Norman, * 25. október 1950, Redcar, North Yorkshire, Anglicko, Spojené kráľovstvo) je anglický rockový spevák známy aj zo svojho pôsobenia v skupine Smokie.
Život a kariéra.
Svoju prvú gitaru získal v siedmich rokoch. V dvanástich rokoch sa na škole v St. Bede’s Grammar School, Bradford stretol s Alanom Silsonom a Terrym Uttleom budúcim členmi Smokie.
V roku 1965 založil so svojimi spolužiakmi Alanom Silsonom a Terrym Uttleyom svoju prvú kapelu s názvom Essence. V roku 1967 sa premenovali na The Elizabethans. Neskôr sa premenovali na Kindness. V roku 1970 nahrali svoj prvý singel „Light Of Love“/„Lindy Lou“. V roku 1973 odišiel zo skupiny Ron Kelly namiesto neho neskôr prišiel do skupiny Pete Spencer. Neskôr začala kapela spolupracovať s producentami Hurleyom a Chinnichapom a tí navrhli zmeniť meno kapely na Smokey (neskôr sa to zmenilo na súčasný názov Smokie). 
V roku 1979 naspieval samostatne so Suzi Quatro duet „Stumblin’ In“. V roku 1985 odišiel zo skupiny Smokie a vydal sa na sólovú dráhu. V roku 1986 naspieval pieseň „Midnight Lady“ pre seriál "Miesto činu" – diel s názvom "Výmena" ("Tatort: Der Tausch"), ktorá sa stala hitom v celej Európe. Hudbu a text napísal Dieter Bohlen (nemecký producent a skladateľ jeden predstaviteľov éry disco 80. rokov, ako boli C.C. Catch a jeden z bývalých členov speváckeho dua Modern Talking, či neskôr ďalšieho projektu s názvom Blue System). V Nemecku sa držala na prvom mieste po dobu šiestich týždňov. Predalo sa jej viac ako 900 000 kópií. Vo Švajčiarsku sa na prvom mieste hitparád držala päť týždňov.
Osobný život.
Chris Norman sa 16. marca 1970 oženil s manželkou Lindou a majú spolu šesť detí (Brian, Sharon, Paul, Michael, Steven a Susan Jane) a štyri vnúčatá. Od roku 1986 žije s rodinou na ostrove Man. Od februára 2006 je oficiálnym veľvyslancom v združení Detskej nadácie hospic.
Spoločnosť pre trvalo udržateľný život

"Spoločnosť pre trvalo udržateľný život" je dobrovoľnícka, mimovládna, nezisková organizácia, ktorá bola založená v septembri 1992 z iniciatívy prvého ministra životného prostredia Česko-Slovenska Josefa Vavrouška. Zo slovenských environmentalistov stáli pri jej vzniku Mikuláš Huba a Vladimír Ira.
Po rozdelení Česko-Slovenska bola v roku 1993 v Bratislave založená Spoločnosť pre trvalo udržateľný život na Slovensku. Podobne bola založená aj STUŽ v Česku, pričom obe spoločnosti majú kompatibilné programy a niektoré spoločné aktivity.
STUŽ združuje na Slovensku približne 60 popredných osobností, členmi STUŽ sú profesionálni ekológovia, geografi, filozofi, fyzici, právnici, sociológovia, etnografi, ekonómovia, pedagógovia a ďalší environmentálne orientovaní odborníci, ako aj ochranári - aktivisti a aktivistky. Predsedom STUŽ na Slovensku bol v r. 1993 - 2012 Mikuláš Huba, ktorý je od r. 2012 jej čestným predsedom. V súčasnosti je predsedom STUŽ/SR Vladimír Ira.
Cyklistika na Letných olympijských hrách 2008

Cyklistické súťaže na pekinskej olympiáde prebiehali od 9. do 23. augusta v Laoshan Velodrome (dráhová), na Laoshan Mountain Bike Course (horská), Laoshan BMX Field (BMX) a na Beijing Cycling Road Course (cestná).
Cyklistika na Letných olympijských hrách 2008 – Preteky s hromadným štartom – muži

Preteky s hromadným štartom mužov prebiehali v sobotu 9. augusta 2008 na Beijing Cycling Road Course. Preteky merali 239 kilometrov. Trať pretekov prechádzala okolo Chrámu Nebies, Veľkej ľudovej haly, Námestia brány nebeského pokoja a pekinskom národnom štadióne Kuo-ťia tchi-jü-čchang. Po 78,8 km, severne od centra Pekingu, trať vchádzala na 23,8 km dlhý okruh, po ktorom cyklisti prešli 7-krát. Na okruhu boli v priemere 10% stúpania.
Slovenskí pretekári.
Pretekov sa zúčastnili aj traja slovenskí pretekári. Matej Jurčo a Roman Broniš vzdali v 3. kole, teda po približne 150 kilometroch. Ján Valach obsadil 62. miesto so stratou 10 minút a 37 sekúnd na víťaza.
Samuel Sánchez

 
 
Samuel Sánchez celým menom Samuel Sánchez González (* 5. február 1978, Oviedo) je španielsky profesionálny cyklista, víťaz letných olympijských hier 2008 cestnej cyklistike s hromandým štartom, keď v záverečnom špurte predstihol špecialistu na špurty Fabiana Cancellaru a Davida Rebellina. V roku 2011 vyhral svoju prvú etapu na Tour de France.
Zoznam videoklipov skupiny Horkýže Slíže

Zoznam videoklipov skupiny Horkýže Slíže.
Rodina Karma

Rodina Karma alebo Rodina Carme je skupina retrográdnych nepravidelných satelitov planéty Jupiter, ktoré obiehajú po približne rovnakej obežnej dráhe a sú rovnakého pôvodu.
Okolo Jupitera obiehajú vo vzdialenosti 22,9 až 24,1 Gm, s orbitálnou inklináciou 164.9° až 165.5° a orbitálnou excentricitou medzi 0,23 a 0,27 (s jednou výnimkou).
Satelity patriace do tejto rodiny:
IAU (International Astronomical Union) si zarezervovala mená končiace na "-e" pre retrográdne satelity vrátane členov tejto rodiny.
Pôvod.
Veľmi malá disperzia základných orbitálnych prvkov medzi hlavnými členmi rodiny (700 000 km rozdiel vo vzdialenosti obežných dráh, menej ako 0,7° rozdiel v inklinácii) poukazuje na to, že rodina Carme vznikla z jedného pôvodného telesa, ktoré sa nárazom rozdelilo na viac častí. Disperzia môže byť vysvetlená veľmi malým rýchlostným impulzom (5 &lt; δV &lt; 50 m/s). Pôvodné teleso bolo veľkosti dnešného satelita Carme s priemerom ~46 km, ktorý dnes predstavuje 99% hmoty pôdného asteroida.
Dôkaz teórie o pôvodnom telese vychádza z viditeľného sfarbenia satelitov, ktoré sa javia v svetlo červenej (B-V= 0.76 a V-R= 0.47) podobne ako satelity typu D. Tieto informácie sú podobné so skupinou Hilda a s Trójanmi.
Kateřina Emmonsová

 
 
 
Kateřina Emmonsová (po česky "Kateřina Emmons"), rodená Kateřina Kůrková (* 17. november 1983, Plzeň) je česká športová strelkyňa, olympijská víťazka z z Pekingu 2008 a bronzová z Atén 2004. 
Na olympiáde v Pekingu 2008 získala zlatú medailu ako prvá zo všetkých športovcov.
Fabian Cancellara

 
Fabian Cancellara (* 18. marec 1981, Bern, Švajčiarsko) je švajčiarsky profesionálny cyklista, špecialista na časovky a jednoetapové preteky. Profesionálne preteká už od roku 2001. Začínal v tíme Mapei a momentálne pôsobí v tíme Radioshack Nissan.
Olympijské hry.
Fabian je olympijský víťaz z letných olympijských hier 2008 v časovke a tretí z pretekov s hromadným štartom. 
Začiatky.
Fabian začínal v amatérskom tíme Mapei (stagiare). Do profesionálneho tímu prestúpil v roku 2001 a to do tímu Mapei. V tomto tíme pôsobil až do roku 2002. V roku 2003 prestúpil do tímu Fassa Bortolo kde pôsobil až do roku 2005. V roku 2006 prestúpil do veľmi silného tímu Team CSC kde pôsobil až do roku 2010, ale v roku 2010 sa tím volal Team Saxo Bank. V roku 2011 prestúpil do nového a ambiciózneho tímu Leopard Trek. Po spojení s tímom Radioshack sa tento tím nazýva Radioshack Nissan. 
Od roku 2014 je členom tímu Trek Factory Racing.
Úspechy.
Už ako junior sa stal majstrom sveta v časovke (1998, 1999). V roku 2000 sa stal vicemajstrom sveta 23 ročných v časovke. Fabian už vyhral viacero časoviek na Tour de France no vyhral už aj preteky s hromadným štartom. 
Vyhral aj Paris-Roubaix, Milan-Sanremo, Ronde van Vlaanderen, Monte Paschi Eroica a E3 Prijs Vlaanderen. Fabian si veľmi cenní výhru na domácich pretekoch Tour de Suisse v roku 2009, ktorý sa považuje za 4. najťažšie preteky na svete.
Majstrovstvá sveta.
Prvý veľký úspech zaznamenal v roku 2005 kde skončil tretí v časovke. Zlato získal celkom 4-krát a to v rokoch 2006, 2007, 2009 a 2010.
Čchen Sie-sia

 
 
 
Čchen Sie-sia alebo Sie-sia Čchenová (čín. - slov. prepis: Čchen Sie-sia; * 1. august 1983, Pchan-jü) je čínska vzpieračka, ktorá súťaží v kategórií do 48 kg. Na LOH 2008 získala zlatú medailu výkonom 212 kg (95 kg + 117 kg) a táto medaila bola prvou čínskou na tomto podujatí.
The Elusive Light and Sound, Vol. 1

The Elusive Light And Sound, Vol. 1 je kompilačný albumgitaristu Steve Vaia z roku 2002, na ktorom je zbierka skladieb nahraných pre soundtracky filmov, televíznych show a pod. 
Album otvárajú coververzie skladieb skupiny The Kinks: „Celluloid Heroes“ a pieseň „Love Blood“, ktorú Steve Vai zamýšľal použiť vo filme Interview s upírom, s Tomom Cruiseom a Bradom Pittom v hlavných úlohách, avšak ani táto skladba sa do filmu nedostala.
Na tomto albume je aj nahrávka záverečného gitarového duelu z filmu Crossroads z roku 1986. V tomto filme hrá Steve Vai postavu Jacka Butlera, ktorého musí poraziť Eugene Martone (Ralph Macchio v gitarovom dueli, aby oslobodil dušu svojho priateľa (ktorý ju zapredal diablovi), starého bluesmana Willie Browna (Joe Seneca). Album obsahuje taktiež aj ďalší gitarový duel so Shuggie Otisom, ktorý sa do filmu nedostal.
Ďalšie skladby sú z filmov P.C.U. - Univerzita alebo kláštor? s Jeremy Pivenom, Bill And Ted's Bogus Journey (v ktorom hrá Keanu Reeves), Encinonec a Dudes. Na albume sa nachádza aj rôzna iná spolupráca na soundtrackoch a filmoch. Niektoré skladby sú dlhé, iné majú len niekoľko sekúnd. 
Poznámka.
Tento album vyšiel pôvodne iba ako súčasť The Secret Jewel Boxu, no pre veľký dopyt trhu bola 4. júna 2002 vydaná jeho reedícia.
DecoTurf

DecoTurf je tenisový tvrdý povrch zložený z vrstiev Polymetylmetakrylátu (PMMA), gumy, oxidu kremičitého, a iných materiálov zamiešaných so zliatinou asfaltu a betónu. Povrch bol vyvinutý americkou firmou Decosystems.
Povrch je využívaný na grandslamovom turnaji US Open a na turnajoch ATP Masters Series v Montreale, Toronte a Cincinnati, takisto aj na turnajoch US Open Masters Series. DecoTurf bol využitý na olympiáde v Aténach a pre pekinskú olympiádu bol vyvinutý DecoTurf II.
Výsledok (matematika)

Výsledok je v matematike záver výpočtu, alebo matematickej operácie.
Olympic Green Tennis Centre

Olympic Green Tennis Centre () je tenisové centrum situované v olympijskom parku Olympic Green v Pekingu. Otvorený bol 1. októbra 2007. Centrum hosťovalo tenisové súťaže olympijských a paralympijských hier v roku 2008.
Tenisové centrum sa rozkladá na ploche 16,68 ha a jeho poschodia zaberajú celkovú plochu 26 514 m². Centrum má 10 súťažných a 6 tréningových kurtov, ktoré majú spoločne 17 400 miest na sedenie.
Pamäť (filozofia)

Podľa Aristotela pamäť je to, z čoho u ľudí vzniká skúsenosťami. Lebo mnoho ráz opakovaný a pamäťou uchovaný vnem jednej a tej istej veci má význam (silu) jednej
skúsenosti.
V hínajáne je pamäť dharma.
Zoznam barokových hudobných skladateľov

Toto je zoznam barokových hudobných skladateľov.
Ján Valach

Ján Valach môže byť:
Elektronická stavebnica

Elektronická stavebnica je edukačné médium, ktoré slúži k realizácii elektrických obvodov.
Ján Valach (cyklista)

Ján Valach (* 19. august 1973, Myjava) je slovenský bývalý profesionálny cyklista, ktorý sa zúčastnil na dvoch olympijských hrách. Svoj najlepší olympijský výsledok dosiahol v Pekingu 2008, keď obsadil na pretekoch s hromadným štartom 62. miesto. Bol trénerom jediného slovenského profesionálneho cyklistického tímu Dukla Trenčín, z ktorého prešli pod jeho vedením do svetovej cyklistiky pretekári ako Michael Kolar, Erik Baška aj Peter Sagan. V súčasnosti je športovým riaditeľom vo francúzskom tíme TotalEnergies
Vrcholové podujatia.
Atlanta 1996.
Na letných olympijských hrách 1996 skončil na 68. mieste zo 117 pretekárov, ktorí prišli do cieľa.
Peking 2008.
Na olympijských pretekoch v Pekingu 2008 prišiel do cieľa v pretekoch s hromadným štartom ako jediný Slovák, keď skončil na 62. mieste so stratou 10:37 min. na prvého Samuela Sáncheza.
Elena Kaliská

Elena Kaliská (* 19. január 1972, Zvolen) je slovenská vodná slalomárka, držiteľka zlatej medaily z letných olympijských hier 2004 a 2008. Je vysoká 172 cm a váži 66 kg. Stala sa prvou slovenskou športovkyňou so zlatou medailou. Počas slávnostného ceremoniálu na letných olympijských hrách 2008 bola slovenskou vlajkonosičkou. 
Majstrovstiev Európy v kanoistike na divokej vode v auguste 2010 na domácej pôde, v Čunove ako aj Majstrovstiev sveta 2010 sa však zúčastniť nemohla kvôli zraneniu. Okrem natiahnutého a zapáleného úponu jej identifikovali zlomeninu vretennej kosti. 
V rokoch 1986 – 1990 študovala na strednej odbornej škole drevárskej vo Zvolene. V roku 2007 úspešne dokončila vysokoškolské štúdium na Katedre telesnej výchovy a športu Fakulty humanitných vied Univerzity Mateja Bela v Banskej Bystrici. Počas návštevy 22. ročníka dňa otvorených dverí – Javor (8. 12. 2017) na strednej odbornej škole drevárskej vo Zvolene odhalili úspešnej absolventke a športovej osobnosti pamätnú tabuľu na budove školy. Prítomní boli prezident Slovenského olympijského výboru (SOV) Anton Siekel, olympijskí víťazi v atletike Jozef Pribilinec (Soul 1988, chôdza na 20 km) a Matej Tóth (Rio de Janeiro 2016, chôdza na 50 km). Zároveň na budove základnej školy Petra Jilemnického 1813/1 vo Zvolene jej v pondelok 16. decembra 2019 slávnostne odhalili pamätnú tabuľu. Elena Kaliská navštevovala túto školu v rokoch 1978 až 1986.
Ivana Kováčová

Ivana Kováčová (* 24. február 1992, Bratislava) je slovenská gymnastka, ktorá si v na Majstrovstvách sveta v nemeckom Štuttgarte 2007 vybojovala pozíciu náhradníčky na letné olympijské hry 2008. V máji 2008 ju medzinárodná gymnastická federácia zaradila priamo do výpravy. Je členkou klubu AŠK Inter Bratislava a trénuje ju Naďa Miklošová.
Vrcholové podujatia.
Gymnastické výsledky.
Bradla: 64 KOVACOVA Ivana SVK 5.700 6.50 6.20 6.10 6.30 6.50 6.20 6.300 12.000 
Kladina: 33 KOVACOVA Ivana SVK 5.100 7.90 8.30 8.20 8.20 7.90 8.40 8.150 13.250 
Viacboj: 93 KOVACOVA Ivana SVK Nestartovala 12.500 12.350 Nestartovala 24.850
Bradla: 80 KOVACOVA Ivana SVK 5.800 6.700 12.500
Kladina: 82 KOVACOVA Ivana SVK 5.700 6.650 12.350
Erik Varga

 
 
 
 
 
 
 
 
Erik Varga (* 9. jún 1976, Šaľa) je slovenský športový strelec, súťažiaci v disciplíne trap. Trénuje ho Branislav Slamka. Varga je viacnásobný majster sveta aj Európy v trape. Je štvornásobným účastníkom Letných olympijských hier v rokoch 2008, 2012, 2016 a 2020, na olympiáde skončil najlepšie deviaty v Pekingu 2008.
Životopis.
Varga pochádza z rodiny strelcov a poľovníkov. Sám sa streľbe venuje od roku 1986. Jeho otec Vojtech Varga reprezentoval Slovensko na Majstrovstvách sveta v streľbe v roku 1993. Erik Varga vyštudoval Materiálovotechnologickú fakultu Slovenskej technickej univerzity so sídlom v Trnave. V roku 1992 sa stal ako reprezentant ČSFR juniorským majstrom sveta.
Svoju prvú olympijskú miestenku na LOH 2008 si vybojoval na pretekoch Svetového pohára v Čangwone (Kórejská republika).
Varga reprezentuje Športový klub polície.
Osobný život.
Varga je ženatý s Patríciou Compelovou, rovnako bývalou strelkyňou a reprezentantkou Slovenska v športovej streľbe. Majú spolu syna Christofera.
House (hudba)

House je žáner elektronickej tanečnej hudby, ktorá má pôvod v americkom meste Chicago začiatkom 80. rokov. Pôvodne bol popularizovaný na diskotékach Afroameričanmi a Latinskými Američanmi v Chicagu okolo roku 1984, a nato aj v ďalších oblastiach ako New York, New Jersey, Toronto, Montreal, Londýn, Detroit, San Francisco, Los Angeles a Miami. Následne dosiahol a stal sa ovplyvnením pre populárnu hudbu v Európe. Od začiatku do polovice 90. rokov sa house dostal do mainstreamových popových a tanečných hudobných rebríčkov po celom svete.
Prvotná house hudba sa zakladala predovšetkým na dance hudbe, ktorú charakterizovali opakujúce sa beaty 4/4, rytmy tvorené bicími automatmi, neobvyklé hi-hat činely a syntetizované basové linky. House sa tiež spojil s niekoľkými inými žánrami, čím sa vytvorili subžánre ako eurohouse a tech house.
Interpreti ako Madonna, Janet Jackson, Björk a C+C Music Factory takisto začlenili house do svojej tvorby. V Európe ostal žáner v 00 rokoch veľmi populárnym, hlavne vďaka interpretom ako Daft Punk a Justice, ktorí získali komerčný úspech a uznanie kritikov. V 00.rokoch, subžáner housu známy ako electro house získal popularitu. V roku 2012 žáner house pokračuje ako populárny štýl hudby, zjavne vďaka DJovi Davidovi Guettovi, čo ukazuje aj 1. miesto v zozname DJ Mag 100 v hlasovaní o popularite. David Guetta často hrá viacero štýlov housu, ako electro house, melodic house či pop house.
Charakteristika.
Štýl je založený na monotónnom 4/4 takte pri tempe od 115 do 135 BPM. Základ skladby typicky vytvára bicí automat (najčastejšie Roland TR-808, Roland TR-909) so zvýrazneným basovým bubnom (slangovo „kopák“, veľký bubon) na každej dobe (celá nota) v takte. Túto zvukovú schému vytvorili DJi (najmä afrického a hispánského pôvodu) začiatkom 80. rokov v mestách New York, Detroit a Chicago upravovaním disco, soulových a funkových skladieb podkreslovaním dynamickým a úderným zvukom typickým pre bicie automaty. Medzi zakladateľov housu patria Marshall Jefferson, Frankie Knuckles, DJ Pierre, Larry Levan, Ron Hardy apod.
Doubler

Doubler je nová kartová hra pre dvoch hráčov, ktorej autor je Vladimír Pribylinec. Pravidlá boli publikované
v časopise Games and puzzles.
Počet kariet: 44 - 10, J, Q, K, A dvakrát v 4 farbách plus 4x Joker.
Na začiatku hry každý hráč obdrží po dva žolíky a 16 kariet. Zostávajúcich 8 kariet sa uloží do talóna s obrazom nahor tak, aby ich bolo možné všetky vidieť.
Pri kladení karty na stôl vždy rozlišujeme svoju stranu (A) a súperovu stranu (B).
Vyhráva hráč, ktorý dosiahne dve kompletné sekvencie. Druhý spôsob ukončenia hry je ten, že niektorý hráč nemá na ruke žiadne karty - vtedy vyhráva hráč, ktorý má jednu kompletnú sekvenciu, pri ich rovnosti končí hra remízou.
Andrej Kralovanský

Andrej Kralovanský - šľachtický prídomok "Kralovánszky de Kralován" (známy aj ako Andrej Kralovanszky, alebo Ondrej Kraľovanský) (* 27. december 1759, Kraľovany, Uhorsko (dnes Slovensko) - † 14. november 1809, Šopron, Rakúske cisárstvo (dnes Maďarsko)) bol významný pedagóg, literárny pracovník, prírodovedec a entomológ. 
Biografia.
Narodil sa v Kraľovanoch v okrese Dolný Kubín roku 1759 zemanovi Andrejovi Kralovanskému a jeho manželke Eve. Po štúdiach v Sučanoch a na lýceu v Kežmarku študoval v roku 1786 na univerzite vo Wittenbergu a od roku 1787 v Jene. Od roku 1789 pôsobil ako profesor na lýceu v Kežmarku. Od roku 1793 pracoval ako profesor v Prešove a nakoniec ako rektor v maďarskej Šoproni, kde roku 1809 aj zomrel.
Entomologické aktivity.
Je známy ako autor latinsky písanej učebnice prírodopisu, v ktorej okrem latinských, maďarských a nemeckých názvov uvádzal aj slovenské názvy živočíchov, rastlín a minerálov. Z tejto svojej učebnice aj prednášal počas vyučovania prírodných vied. V svojej dobe bola táto kniha považovaná za najlepšiu učebnicu prírodopisu v Uhorsku. Pre entomológiu Uhorska mala v živočíšnej ríši význam 8. sekcia na stranách 140 - 178, kde boli uvedené informácie o hmyze.
Marian Drăgulescu

 
 
 
 
 
 
 
Marian Drăgulescu (* 18. december 1980, Bukurešť, Rumunsko) je rumunský športový gymnasta a trojnásobný medailista z olympijských hier. Trénuje ho Danut Grecu.
Alcatrazz – Disturbing the Peace (Re-Mastered)

Alcatrazz - Disturbing the Peace (Re-Mastered) je v poradí druhý CD z The Secret Jewel Boxu Steve Vaia. Obsahuje nanovo remasterované skladby albumu Disturbing the Peace, skupiny Alcatrazz.
Medvedie (rozlišovacia stránka)

Medvedie môže byť:
Alina Alexandra Dumitrová

 
 
 
 
 
 
 
Alina Alexandra Dumitrová (uvádzaná aj ako Dumitruová), (* 30. august 1982, Ploješť, Rumunsko) je rumunská džudistka, ktorá je olympijskou víťazkou z Pekingu 2008 v kategórií do 48 kg, päťnásobná majsterka Európy a dvojnásobná bronzová medailistka z Majstrovstiev sveta.
9. augusta sa stala olympijskou víťazkou, keď v semifinále vyhrala nad Japonkou Ryoko Taniovou, päťnásobnou medailistkou z olympijských hier a vo finále nad Kubánkou Yanet Bermoyovou, keď bola ohodnotená vysokými bodovými hodnotami (waza-ari, ippon). Zápas sa skončil už po 80 sekundách!
Ludwig Paischer

 
 
 
 
 
 
 
Ludwig Paischer (* 28. november 1981, Oberndorf bei Salzburg, Rakúsko) je rakúsky džudista, strieborný z letných olympijských hier 2008, dvojnásobný majster Európy a dvojnásobný medailista z Majstrovstiev sveta v kategórií do 60 kg.
9. augusta 2008 získal na letných olympijských hrách 2008 svoju prvú olympijskú medailu, striebornú, keď vo finále prehral s Kórejčanom Choi Min-Hoom.
Matthew Emmons

 
 
Matthew Emmons (* 5. apríl 1981, Mount Holly, New Jersey, USA) je americký športový strelec, olympijský víťaz z Atén 2004 v disciplíne ľubovoľná malokalibrovka, 50 m v ľahu. 
Na LOH 2004 ho delil od druhej zlatej medaily len kúsok, ale namiesto svojho terču zasiahol súperov, za čo nedostal ani bod.
Dňa 30. júna 2007 sa oženil s českou strelkyňou Kateřinou Kůrkovou. Majú spolu tri deti, dcéru Juliu (* 2009), syna Martina Henryho (* 2013) a dcéru Emmu (* 2015).
Od roku 2020 je streleckým trénerom českého biatlonového tímu.
Pasithee

Pasithee alebo Pasitee môže byť:
Vira.cz

Abedceda víry pro každého - www.vira.cz je v Česku najnavštevovanejší česky písaný katolícky (a poprípade nábožensky zameraný) web prevádzkovaný od 1. júna 1998 Pastoračným strediskom pražskej arcidiecézy. V roku 2006 mal podľa štatistík navrcholu.cz takmer 900 000 návštev. Obsahuje súbory článkov na rôzne kresťanské a katolícke témy, elektronickú knihovňu, otázky a odpovede (poskytují odpovede v súlade s vieroukou katolíckej cirkvi), online rozhovory, zasielanie rôznych informácií emailom (napr. biblických citátov na každý deň), odkazy na zaujímavé stránky s kresťanskou a katolíckou tématikou, linku dôvěry ai. S vira.cz sú úzko spojené aj ďalšie internetové projekty Pastoračného strediska arcidiecéze: Pastorace.cz (zhromažďuje materiály použiteľné pre pastoráciu a poskytuje ju verejnosti), Krestanstvi.cz a Maria.cz. Spolupracuje tiež s internetovými projektami Karmelitánskeho nakladateľstva.
ChristNet.cz

ChristNet.cz je najväčší nezávislý kresťanský portál a jeden z najčítanejších kresťanských sietí v českom jazyku. Vykazuje cez 1000 návštev denne. 
Christnet vznikol v februári v roku 2000 zlúčením dvoch internetových projektov založených v roku 1996. Išlo o "Getsemany" (internetový kresťanský magazín) a ChristNet (vtedy iba rozcestník medzi kresťanskými stránkami). Akcia bola čiastočne vynútená aj tým, že "Getsemany" sa museli premenovať, lebo sa tak volá oveľa starší tlačený mesačník. ChristNet je ekumenicky orientovaný a prevádzkuje ho "Sdružení Christnet.cz". 
Christnet funguje ako portál kresťanstva na českom (a čiastočne aj slovenskom) internete. Jeho najdôležitejšou časťou sú Magazín, orientovaný na publicistiku a podrobné spravodajstvo z kresťanského sveta (najnavštevovanejšia časť), Odkazy (predstavujúci rozcestník medzi kresťanskými stránkami v Česku a čiastočne aj na Slovensku), Akcie (kalendár kresťanských akcií v Česku) a Diskusie (poskytujú priestor pre diskusie). Diskusie sú aj samostatným prevádzkovateľom stránok považované za najproblematickejšiu časť projektu, hlavné sťažnosti smerujú na neschopnosť prevádzkovateľa dostatočne redigovať diskusie. Viac-menej vedľajšími službami portálu sú sekcie "Pohlednice" a "Knihkupectví".
Projekt dlhodobo zápasí s finančnými problémami a koncom mesiaca sa niekedy na jeho stránkach objavujú žiadosti o príspevok, ktoré upozorňuje čitateľov, že projekt nemá na účte dostatok peňazí na prevádzku, niekoľkokrát dokonca z tohoto dôvodu niektoré svoje činnosti pozastavil (naposledy na konci novembra 2007). Mesačné prevádzkové náklady vyčísľuje na cca 10 000 Kč.
Karol z Valois

Karol I. z Valois (* 12. marec 1270, Vincennes, Francúzsko † 16. december 1325, Nogent-le-Roi), bol francúzsky princ, mladší brat Filipa IV., zakladateľ dynastie Valois.
Život.
Narodil sa ako štvrtý syn francúzskeho kráľa Filipa III. a Izabely Aragónskej.
Ako človek priemernej inteligencie, ale nadpriemernej ctižiadostivosti a značnej chamtivosti, zbieral Karol z Valois – mladší syn bez zdedených domén – kniežatstvá. Syn, brat, švagor, zať kráľov a kráľovien (Francúzska, Navarry, Anglicka a Neapolska) a – po svojej smrti – otec nasledujúceho francúzskeho kráľa a svokor nemeckého cisára. Jeho celoživotným cieľom bolo získať kráľovskú korunu, čo sa mu však nikdy nepodarilo. V roku 1284 ho pápež – ako syna Izabely Aragónskej – uznal za kráľa Aragónska, vazala Svätej stolice a protikráľa Petra III., ktorý od Sicílských nešpor (1282) bol nepriateľom Ríma. Aby podporil svoj nárok na sicílske kráľovstvo, oženil sa s dcérou neapolského kráľa Margarétou z Anjou. Karol dúfal, že aragónska výprava (12841285), ktorú podnikol jeho otec, mu prinesie jeho titulárne kráľovstvo. V roku 1285 sa nechal korunovať kardinálskym klobúkom, čo mu prinieslo posmešnú prezývku „kráľ klobúka“. Neskôr sa musel titulu vzdať.
Preukázal sa ako schopný vojvodca a úspešne viedol ťaženie vo Flámsku (1297). 
Karol sníval o cisárskej korune a v roku 1301 sa oženil s Katarínou z Courtenay, titulárnou cisárovnou konštantínopolskou, vnučkou a dedičkou posledného latinského cisára, Balduina II. S tajným súhlasom pápeža sa zúčastnil ťaženia Karola II. Neapolského o dobytie Sicílie. Bol menovaný za pápežovho vikára v Taliansku a stratil sa v bludisku talianskej politiky. Kompromitoval sa masakrom vo Florencii a finančným vydieraním, dobyl Sicíliu, kde si upevnil svoju povesť rabovača a vrátil sa – ako človek so zlou povesťou – 1301/1302 nazad do Francúzska. 
Keď v roku 1308 zomrel rímskonemecký kráľ Albrecht I., Karolove ambície získať kráľovskú korunu opäť ožili. Jeho kandidatúra však neuspela, zvolený bol Henrich VII. Luxemburský
Predčasná smrť Ľudovíta X. v roku 1316 mu dala nádej, že ako možný francúzsky regent bude v krajine zohrávať významnú úlohu. Nevedel však zabrániť svojmu synovcovi, budúcemu Filipovi V., v prevzatí vlády. Po smrti Filipa V. (1324) už na neho nikto nemyslel. Predsa však v tomto roku úspešne viedol vojsko nového kráľa Karola IV. v Akvitánsku (Guyenne).
Zomrel v decembri 1325 a pochovali ho v Paríži v Kostole jakobínov. Dante Alighieri ho vo svojej "Božskej komédii" umiestnil do "Očistca".
Rodina.
Karol sa trikrát oženil a so svojimi manželkami mal 14 detí.
Jeho prvou manželkou bola Margaréta z Anjou (* c. 1273 – † 31. december 1299), dcéra neapolského kráľa Karola II. Svadba sa konala 16. augusta 1290 v Corbeil. Mali spolu 6 detí:
S druhou manželkou Katarínou z Courtenay (* 1274 – † 3. január 1308), titulárnou konštantínopolskou cisárovnou , dcérou Filipa z Courtenay (Latinské cisárstvo) sa oženil 8. februára 1301 v Saint-Cloud. Mali spolu 4 deti:
Jeho treťou manželkou sa v júni 1308 v Poitiers stala Matilda de Châtillon (* 1293 – † 1358) , dcéra Guya III. de Châtillon, grófa zo Saint-Pol. Ich deti:
David Kostelecký

 
 
David Kostelecký (* 12. máj 1975, Brno) je český reprezentant v streľbe. V disciplíne trap získal zlatú medailu na olympiáde v Pekingu 2008, v poradí druhú. Je členom klubu SKP Kometa Brno.
Alan Smith

Alan Smith (* 20. októbra 1980, Leeds) je bývalý anglický futbalista.
Kariéra.
Alan Smith meria 173 cm a váži 60 kg. Za Leeds United nastúpil celkom 211-krát a nastrieľal 58 gólov. Za anglickú reprezentáciu nastúpil 8-krát a pripísal si na konto jeden gól.
Leeds United.
Alan je odchovancom z Lilleshaw. Keď začal hrať za Leeds. Vo svojom prvom zápase strelil gól FC Liverpool. V priebehu 14 zápasov, v ktorých v sezóne 2001/02 nastúpil, dostal 6 žltých a 2 červené karty. 
Alan Smith bol verejne kritizovaný svojím trénerom za nedostatok disciplíny. Pre trénera anglickej „21“ – Davida Platta, bol Alan jedným z najtalentovanejších a najvyspelejších hráčov, ktorých mal k dispozícii. Neskôr Alan nastúpil za seniorskú reprezentáciu, kde počas 8 zápasov strelil gól.
Odchod Fowlera a Robbieho Keana z Leeds pre neho znamenal pravidelné nastupovanie v základnej zostave spolu s Markom Vidukom. V sezóne 2002/03 nazbieral celkom 10 gólov, keď často hrával na pravom krídle.
Manchester United.
Sezóna 2003/2004 skončila pre Leeds katastrofou, pretože kvôli finančným ťažkostiam klub nebol schopný sa udržať v Premier League. klub opúšťali hráči. Záujem o Alana Smitha prejavili Everton FC, Middlesbrough FC a fanúšikmi najviac nenávidený Manchester United. Alan si vybral práve Manchester United a 26. mája 2004 podpísal s vedením Manchesteru zmluvu na dobu päť rokov (do 30. 6. 2009). Leeds za neho dostalo 7 miliónov libier.
Alan povedal, že kvôli prepadnutiu Leeds do druhej ligy nemá rivalita medzi Leedsem a Manchesterom United cenu. Začiatok sezóny 2004/05 bol pre neho vynikajúci. Vďaka neprítomnosti Ruuda van Nistelrooye a Waynea Rooneyho mohol pravidelne nastupovať v útoku. Situácia sa zmenila, keď sa do hry vrátili Ruud van Nistelrooy a Wayne Rooney. Smith musel bojovať o miesto v základnej zostave.
Reprezentačná kariéra.
Časom si Sir Alex Ferguson uvedomil, že záloha Manchesteru United starne, a tak pridelil Alanovi novú pozíciu na mieste záložníka. Po odchode Roya Keanea, ktorý v novembri zmenil pôsobisko a zamieril do Celticu Glasgow vedie Smith zálohu United.
Byron Webster

Byron Webster (* 31. marec 1987) je anglický futbalový obranca.
S futbalom začínal vo veľkoklube Leeds United a potom prestúpil do York City FC. Do svojho tímu si ho v lete 2007 vyhliadlo vedenie FK Siad Most, do ktorého Byron nakoniec prestúpil. Od roku 2009 pôsobí v Doncaster Rovers a od 2010 je na hosťovaní v Hereford United.
Shaun Wright-Phillips

Shaun Cameron Wright-Phillips (* 25. október 1981, Londýn, Anglicko) je anglický futbalista, ktorý má predkov z Jamajky a z Grenady. Adoptoval ho slávny futbalista Ian Wright. 
Futbalové začiatky.
Začínal v Nottingham Forrest, ktorý ho požičal na hosťovanie Manchesteru City, na ktorý bol v pätnástich rokoch ale „moc malý“, odtiaľ ho poslali zase na hosťovanie do Maine Road, kde sa vypracoval na hráča hodného štartu v Premier League. Jeho manévre a guráž z neho urobili jedného z najlepších hráčov, ktorí vzišli z anglickej mládežníckej akadémie. 
Prvý gól za reprezentáciu vsietil 18. augusta 2004 do siete Ukrajiny, kde bol ako náhradník. Prvý celý zápas odohral 9. februára 2005 proti Holandsku. 
Chelsea.
S Chelsea FC podpísal Shaun päťročný kontrakt. V svojej prvej sezóne sa na ihrisku objavil 24-krát v základe a 39-krát ako náhradník. Prvý gól za Chelsea vstrelil v zápase Ligy majstrov proti Levski Sofia 5. decembra 2006 takmer 17 mesiacov po prestupe.
Cchinvali

Cchinvali (oset. Цхинвал, Cchinval; gruz. ცხინვალი, Cchinvali) je hlavné mesto a jediné väčšie sídlo separatistickej republiky Južné Osetsko v severnom Gruzínsku. Mesto leží v údolí rieky Didi Liachvi (Veľká Liachvi), ľavého prítoku Kury, 90 km severozápadne od Tbilisi. Má okolo 33 700 obyvateľov (odhad z roku 2005) a je priemyselným centrom Južného Osetska. Nachádzajú sa tu menšie elektrotechnické, drevárske, potravinárske, textilné a chemické podniky.